钦定古今图书集成/方舆汇编/职方典/第1330卷 > 惠州府古迹考 县志
## 钦定古今图书集成/方舆汇编/职方典/第1330卷 > 惠州府古迹考 县志

本府。〈归善县附郭。〉

欣乐县故基　，在县南一百五里。晋太和元年建，陈祯明二年废。今犹呼“故县潭。”

梁化郡故基　，在县东南八十里。梁天监中置，隋开皇十年废。今为梁化屯。

舍人巷　在府治南五十馀步。五代时，张昭远为起居舍人，因名。

东坡故居　在白鹤峰，宋苏轼谪惠，卜居于此，有堂曰“德有邻” ，轩曰“思无邪。” 小斋二，曰“睡美处” ，曰“来问所” ，有亭曰“娱江亭” ，左有朱池，右有墨沼，有小圃，中有亭曰“悠然。” 《明一统志》云：“绍圣中，虔寇陷惠州，民居官舍，焚荡殆尽，独留此居，致奠而去。嘉靖丙午，知府吴至，于其麓建白鹤观，命道士守之。”

翟夫子舍　在白鹤峰侧。宋翟逢亨藏修处，因名。苏轼有诗。

唐子西故居　，在沙子步。宋政和中，博士唐庚谪惠，寓焉。庐曰“寄傲” ，庵曰《易有》。

丞相宅　在府城北下郭三里。宋相留正故第。吴高《诗》曰：“乔木尚存丞相宅” ，今废。其后山为厉坛，前为民居，犹以府园呼。

徐处士宅　在水东街

梅夫子宅　在元妙观

陈侍讲故居　，在舍人巷。宋绍兴间，陈鹏飞谪惠，居此。面湖筑室。室前为园，中有小亭，覆之以葵，曰“窥园” ，湖曰“谪宫。” 淳祐癸卯，州守赵汝驭建祠祀之，今废为军营。

李氏山园　在郡城南龙塘，宋琼州安抚使李思纯之别墅也。高下数十亩，草木华实，无所不有。临江有阁，曰“潜。”万石坊　在府治南。以宋郡人黎献臣、李思纯、李思义、陈周翰、陈开五太守所居，因名。

松风亭　在县学东北，今废。苏轼有诗。

何丞相祠　：在城西南银冈之麓。明山东行中书省参政何真以私第为义祠，祀其先。有宋濂《记》曰：“真先世居广之东莞，至真始迁惠州。后其子得罪徙家，其地为马指挥宅。” 今为姚御史宅矣。

王御史宅　，在东平坊。度死事之后，没官给免，后为侯邑博宅，今又卖之民间矣。

船澳　在上、下淮都海滨。宋丞相文天祥尝驻师于此。

第一江山亭　在县治后圃。明天顺中，知府李叔玉建。旁有二小亭，东曰“方舟” ，西曰“方壶” ，今废。

野吏亭　在府治东北隅。宋咸平初，州守陈尧佐建。皇祐中，黄仲通葺之。绍圣初，方子容复葺之。

南薰亭　在县治前

森岩亭　在县治之东，有宋进士梅蟠记。挹秀亭　近东坡故居。三亭皆前令游憩之所，邑人比之甘棠焉。

湖山胜览亭　在永福寺。明正德中，郡守陈祥辟淫祠，改建。知县祝允明“记。”

古榕亭　在西湖堧，横槎精舍之左。明嘉靖间建，寻圮。后通判吴晋重建。

澄心亭　在元妙观东园面湖。明嘉靖丙辰，通判吴晋建。今改为“崇报祠。”

劝农亭　在县东郊。郡守吴国相建。

遗爱亭　明嘉靖间，同知莫相左迁，士民留靴，建亭于皇华亭左，立碑以记其事。寻为《江水圮》，迁碑于城隍庙内。

皇华亭　在府城北朝京门外江滨，为迎送之所。知府李𤣱建“娱江亭　。” 知县连国柱重修。

《印山亭　》在郡城内百官池上。

“点翠洲亭　　” 、“涵清亭　　　” 、“湖光亭　” 俱在西湖上。

超然台　在西湖下

“熙然” 台　：在西湖。明嘉靖乙亥，郡太学生潘维藩等建。

钟楼　在府治万石坊。明正统七年建，寻毁于火。后知府李畿嗣重建。

合江楼　在府治东城外。东江、西江合流之所。钟楼　即湖平楼，湖水穿城潴泄。明嘉靖乙巳，知府吴至增关下板闸。万历丁亥，知府黄时雨易以石，崇三尺许，水常盈不涸。楼原三层，以形家言不利，拆之。四十四年，守道沈麟祥重建一层，额曰“湖平” 云。

文惠堂　在府治旁。宋陈尧佐尝守郡，故名陈使君堂　。宋陈偁知惠州，有德及民，民生祠之，榜曰“陈使君堂。” 久废。

敬简堂　“在府署后。”

“逍遥堂　” 在丰湖《芳华洲》之上。

《思无邪斋　》。知县连国柱修。

文星塔　在三台石，明万历二十三年建。泗州塔　，在西湖“超然亭。”

迟苏阁　“郡人叶维城建。”

郑子书堂　，宋郑玠读书之所，在“幽居洞” “云华阁　” ，在黄龙洞南。汉伪主刘𬬮建，命中书舍人锺有章作《记》。

葛洪丹灶　在朱明洞，灶旁土五色而有光，或取之，丸如豆，沉之水，辄生泡，白气如练出水中。又西北有石如槽，曰“药槽” ，相传稚川炼药处。遗履轩　在冲虚观后。鲍靓为广州太守，以女妻葛洪。靓昼临民，夜辄至山中与洪谈。道人但见双燕往来，候之则靓履也。

黎珠庵　在罗汉岩右，鲍靓为其女葛洪妻建。左壁有何仙姑题诗。唐末久废，宋秘书张宋卿、丞相魏公留正重构，为游息之所。

“轩辕遗居　” ，在白云洞中。唐大中中，遣使迎集，至长安，数月乞还山，结庵居焉。有李洞、皮日休、陆龟蒙诗。

朱灵芝“朝斗坛　” ，有铜龙六，铜鱼一，今存。见日庵　在飞云顶。

仙春亭　在朱明洞口

“横翠” 亭　在伏虎岩下。

佛松亭　在朝真石

屐云门　在罗浮山麓。俱宋太守赵汝驭刱建，有《山行记》。

“梅花村　” ，在飞云峰路侧。轶事。有《赵师雄醉憩事》。

卓锡泉　在宝积寺。景泰禅师山居，因汲不便，卓锡于此，泉涌而出。

《到卯亭　》在东门矶上。

襟江亭　：在榕溪水口。知县经彦采建。

朝东亭　在东门外，溯江流而东向之。旧建此以应谶，废。

望骊亭　在浮碇冈上。明嘉靖间，知县经彦采建，谓“登此以望黄甲峰骊光” 也。

汤泉亭

登高亭　在县北登高镇，宋建。邑人重九登高于此，今废。

“环翠” 亭　在长寿观。明万历间，知县吴日强建。“御简” 亭　在冲虚观。

道一亭　：“周坦建。”

文昌阁　在学右后圮，知县吴日强建。

云阁　在县西。宋绍兴间，秘书郎张宋卿建，今圮。

长宁县

船潭镇　在云溪，今废。

竹子坝　在木河。初欲于此建县，今旧址尚存，巳割属连平。

象冈司　在县西，今革。

黄冈司　在县北二十里，今革。

诸家镇　有温泉一

梅坑　有温泉一

立溪热水　，有温泉一。

永安县

雄镇楼　在治内

海丰县

安陆县　，在县东七十里《坊廓》都，今为“大安屯。” 海丰故城　在县东城外，元至正毁。

大颠岩　法留山巅。上有岩如屋，唐僧人大颠居之，有放生台遗址。宋宝祐丁丑，邑人林雷唤建书院，刻石志其事，今废。

登瀛坊　在县东二百五十里，为甲子港涯。其津有十八奇石，宋范良臣聚族家焉。开禧三年，良臣刻“登瀛” 二字于石，取十八学士之义。港后有石六十，应甲子之数，而地亦因以名。

御宴潭　在县南一百里，即丽江下流。宋端宗舟次此锡宴。

宋师岭　时宋师聚此，伐土为阶级，故迹尚存。桂林石　，在县东二百里。石高二丈五尺，面方二尺。宋祥符中，大夫陈谠宦游于此，大书“桂林” 二字。

《环田佛穴　》环田在五峰之麓，石壁大如屋，中有穴潴水，秋冬不涸，亦莫竟其底。有二石佛飞来峙其上。求嗣者祷于佛，探穴中以随手所得石及铜锡、瓦砾多寡为信。祷或不许，探穴中便无所得。今成一大刹云。

鹰嘴岩　，以石弁石，嘴长而钩，状如鹰，下可藏百馀人，高数十丈，天生二古藤为之梯。旁有竹十馀株，大与藤称，下有蟾蜍塔，大人脚迹。宋元丰二年，六安淡如居士有记。

《圳头佛穴　》石穴与五峰相类。当环田未显时，祈嗣者往圳头探穴，石辄有应。及环田飞来，佛兴，此穴遂寥落不显矣。

《壮帝居》石　在南山顶小漠渡边。宋帝昺航海驻师于此，鑴“壮帝居” 三字于石。邑人黄德燝过此，感而有诗。

海丰县

观稼亭　在龙山。知县陈一善建，今废。

方饭亭　在五坡祠后。中有文天祥像，甘公亮“记” ，知县张济时建。

息肩亭　在羊蹄岭上。知府林国相、知县胡天霞建。

文昌阁　在尊经阁上

龙川县

赵佗故宅　在县治西，宋改为“光孝寺” ，今仍之，有台、有井。

苏陈堂　在白云桥，旧名台隐堂。宋苏黄门辙、陈谏议次升谪惠居此。隆兴初，循守彭亿更曰“苏陈” ，像二公而祠之，后废。嘉泰癸亥，州守赵善噫改建于县东五里，曰二贤祠。元至正壬辰，复废于兵燹，有宋王迈《记》。

默化堂　宋周彦质守循，于公署之西偏，为堂五间。苏轼题其榜曰：“默化。” 今废。

王尚书故宅　在嶅湖，黄缙居场，缙辟地得宋所佩之珰及古砚，刻有“砺” 字。

就日堂　宋端平中，郡守宋诩建。

观德圃　宋诩建

《郡春园　》宋诩建，今废。

进贤乡　在县九十里。宋嘉熙中，诏举贤良明经之士，邑人陈大纲与选，因名。

湖光亭　在嶅湖畔。明嘉靖癸未，佥宪施儒筑湖，因建。旧有《记》，知县林廷植移于新筑南壆。爱梅亭　在迎衢驿侧。明正德十四年，刑部主事李中谪于驿，见公署中多梅，遂构有《记》。最高亭　在天羊丫。明嘉靖乙酉，佥事施儒建，万历六年重修。

迎风亭　在南门外。明万历二年，知县赵真才建。

介寿亭　在雷乡驿左。宋郡守韩京因母老疾笃，祷于天妃而愈，乃创于天妃宫前，今废。飞跃亭　在邑北一里水心之北。前宋韩京劝农于此立焉。

丹桂亭　在学后。宋嘉泰间，知州梁克俊建。明成化十年，秦宣重建。

迎春亭　在邑东五里。明万历七年，知县林廷植查东岳宫墀前侵地筑之。是夏大旱，祷雨于斯，有应，因名“喜雨。”

辰告亭　在雷乡驿左

皇华亭　在邑东狮石上。

息劳亭　在岭西。明万历六年创建。

放生亭　宋守彭彦班值荒节省，郡人爱之，创亭以尸祝。

浴风亭　：在东山书院之左。知县彭峻偕绅士讲学，憩游于此，因构亭焉。

水心阁　在广福寺。嶅湖环绕，前峰叠秀，为此邦登眺胜处。

御书阁　宋郡守宋煜建。端平三年，州守宋翊重建。

“正相塔　” 色苍貌古，攲斜欲仆过客，居民怖甚。偶于顺治年间挺然矗立，群惊其为神异焉。新塔　在邑西十里。明天启二年，知县唐希孔创建。崇祯十一年，知县龙相竣工。

长乐县

古县　在今县治东南五十里七都九龙冈下。古塔　在塔冈山，废已久，今建塔即其地。“尉佗台　” 在县西五华山下。

曾洞嶂　下有毒泉，宋时铁板僧据嶂中，时有邹太尉引兵征之，去毒泉二尺许，以剑倳地中，泉随剑入，地遂不为害。今其乡有邹公庙。闻麖嶂　旧名“帘紫嶂” ，长乐、永安分界处也。宋景炎二年，丞相文天祥驻兵于其巅，闻黄麖鸣，遂徙南岭。今阶级尚存。

忠臣岭　在县南四百里，即前南岭。宋文丞相屯兵于岭下，时军中无烛，令卒采竹燃之，火光照人，至今如之。地多蚊蛙，军士不寐，公祝而绝之。岭北有泉，即前毒水井，军士或饮而死，公祷而止之。以忠诚所感，呼为“忠臣岭。”

《且止亭　》在董园。有司奉雍公命建，以为迎接上司之所。

兴宁县

学士祠　又名探花祠。《惠大记》云：在洗砚池上，明洪武初，废于兵火。

皇清顺治间，知县胡继武复建于“洗砚池”上。有《邑人》

黄钦记

元妙观　，在城北，近东郭，久废。遗钟现存明伦堂，有“元朝延祐” 年号字迹。

隆兴宝塔　在县南二里。明万历三年，知县刘应龙创建。高七层。塔前建寺曰“隆兴。” 崇祯十六年废。其址今建为盂兰寺。

齐昌府　，在县北五里洪塘坪南。汉刘𬬮置，使其子镇之。宋开宝中废。

武㜑故城　，在县西二里。五代时，县妪武姓者纠合村落，筑城自卫。

古塔　在县城北三里。五代置齐昌府时建，今存其半。

翰林堂　《宋学士罗孟郊故居》。

洗砚池　，在神光山。学士洗砚，因名。

曾子湖　，罗孟郊冬月解衣下湖，取鱼供母，乡人因名。

留湖田　在县东南一里东海桥背。《谶》云：“水打留湖田，兴宁出状元。” 宋初，河水急旋流于此，孟郊应之。

迎春亭　在县东二里。明嘉靖四十三年，知县陈其箴创建，今已废。

壮观亭　在县东北十里。

显忠亭　在县东北半里。

乾坤一览亭　在县南六里。明嘉靖二十四年，知县罗衣创建。

大观亭　在县南六里

丰济亭　，在县南三里。萧瓒造，为行人待渡之所。

迎恩亭　在县西南五里，久废。明成化十六年，知县侯爵再建，又毁。正德十三年，知县祝允明复建。圮后，邑人黄文祖修之。

暑雨亭　在县西南十五里黄土岭。明成化十七年，知县侯爵建。嘉靖四年，知县应鹏冲大拓之。

一鉴亭　在西河桥外。明嘉靖三十一年，知县黄国奎建。

中道亭　在县西十五里。明隆庆二年，副使张承弘立于兴宁、长乐界中。

兴济亭　在桥之南。明万历二十一年，知县李希说建。

揽辔亭　在县西

劝稼亭　在县东五里

省农亭　在县南三里

劝农亭　在县西五里

闵农亭　在县北七里。俱明万历二十年乡民为乡官建。

敕书阁　在东南四十里，义民薛玉建，以藏《敕书》。

隆兴塔　在邑北一里。明万历四年建。

连平州古迹无考

河源县

秦龙川故城　，在旧县东北七十五里。赵佗令龙川所筑。

祯州故城　，在县北一百里。南汉刘𬬮所筑。废石城县　，在旧县北一百里。旧清湖都地名“县口。”

象宿楼　在旧县北。宋端拱初，古城之登进士第，同科二十八人，时称“二十八宿” ，乡人为建楼。今废。

燕石亭　在县城内

和平县

老巡司　，在县东北十里，系和平巡检司。明南赣巡抚王守仁征平浰贼，移巡司于此。今奉裁，故基犹存。

赤山院　在小南门内，久废，即其地建“环溪寺” ，凡祝圣于此习仪。

省观亭　在南门河边。明嘉靖间建，今废。迎春亭　在东坝街。明嘉靖间知县陈宾建，今废。

阜阳台　在北城楼高数丈。明通判洪阳所建，后渐倾圮。隆庆间，知县陈彬重建，扁曰《江山胜览》。

新塔　在南门，对江高七层。